title: Vykonávacie nariadenie Rady (EÚ) 2015/81 z  19. decembra 2014 , ktorým sa bližšie určujú jednotné podmienky uplatňovania nariadenia Európskeho parlamentu a Rady (EÚ) č. 806/2014, pokiaľ ide o príspevky ex ante do jednotného fondu na riešenie krízových situácií

text:
               22.1.2015

               SK

               Úradný vestník Európskej únie

               L 15/1

         VYKONÁVACIE NARIADENIE RADY (EÚ) 2015/81
   z 19. decembra 2014,
   ktorým sa bližšie určujú jednotné podmienky uplatňovania nariadenia Európskeho parlamentu a Rady (EÚ) č. 806/2014, pokiaľ ide o príspevky ex ante do jednotného fondu na riešenie krízových situácií
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 806/2014 z 15. júla 2014, ktorým sa stanovujú jednotné pravidlá a jednotný postup riešenia krízových situácií úverových inštitúcií a určitých investičných spoločností v rámci jednotného mechanizmu riešenia krízových situácií a jednotného fondu na riešenie krízových situácií a ktorým sa mení nariadenie (EÚ) č. 1093/2010 (1), a najmä na jeho článok 70 ods. 7,
   so zreteľom na návrh Európskej komisie,
   keďže:

               (1)

               Jednotný fond na riešenie krízových situácií (ďalej len „fond“) bol zriadený podľa nariadenia (EÚ) č. 806/2014 ako jednotný mechanizmus financovania pre všetky členské štáty zúčastnené na jednotnom mechanizme dohľadu („SSM“ – Single Supervisory Mechanism) podľa nariadenia Rady (EÚ) č. 1024/2013 (2) a na jednotnom mechanizme riešenia krízových situácií („SRM“ – Single Resolution Mechanism) (ďalej len „zúčastnené členské štáty“).

               (2)

               Podľa článku 67 ods. 2 nariadenia (EÚ) č. 806/2014 sa Jednotná rada pre riešenie krízových situácií (ďalej len „Jednotná rada“) zriadená podľa uvedeného nariadenia poveruje správou fondu.

               (3)

               V súlade s článkom 76 nariadenia (EÚ) č. 806/2014 by sa mal fond používať v rámci postupov riešenia krízových situácií v prípade, keď Jednotná rada považuje za potrebné zabezpečiť účinné uplatňovanie nástrojov riešenia krízových situácií. V záujme účinného fungovania rámca pre riešenie krízových situácií by mal mať fond primerané finančné zdroje, aby bol v prípade potreby schopný zasiahnuť a zabezpečiť účinné uplatňovanie nástrojov riešenia krízových situácií a chrániť finančnú stabilitu bez toho, aby bolo potrebné použiť peniaze daňovníkov.

               (4)

               Jednotná rada je splnomocnená vypočítavať jednotlivé príspevky ex ante, ktoré musia zaplatiť všetky inštitúcie povolené na území všetkých zúčastnených členských štátov podľa článku 70 ods. 2 nariadenia (EÚ) č. 806/2014.

               (5)

               Jednotná rada by mala ročné príspevky do fondu vypočítavať na základe jednotnej cieľovej úrovne stanovenej ako percentuálny podiel výšky krytých vkladov všetkých úverových inštitúcií povolených vo všetkých zúčastnených členských štátoch. V súlade s článkom 69 ods. 1 nariadenia (EÚ) č. 806/2014 by Jednotná rada mala zabezpečiť, aby výška dostupných finančných prostriedkov fondu dosiahla aspoň cieľovú úroveň uvedenú v článku 69 ods. 1 nariadenia (EÚ) č. 806/2014 do skončenia úvodného obdobia trvajúceho osem rokov od 1. januára 2016, alebo inak odo dňa, ku ktorému sa stane uplatniteľným článok 69 ods. 1 nariadenia (EÚ) č. 806/2014 na základe článku 99 ods. 6 toho istého nariadenia.

               (6)

               Príspevky, ktoré získali zúčastnené členské štáty v súlade s článkami 103 a 104 smernice Európskeho parlamentu a Rady 2014/59/EÚ (3) a ktoré previedli do fondu na základe článku 3 ods. 3 dohody o prevode a mutualizácii príspevkov do jednotného fondu na riešenie krízových situácií, ako sa uvádza v článku 3 ods. 1 bode 36 nariadenia (EÚ) č. 806/2014 („dohoda“), by sa mali zahrnúť do výpočtu jednotlivých príspevkov a teda odpočítať od sumy, ktorú musí zaplatiť každá inštitúcia. Tento výpočet by mal zohľadňovať skutočnosť, že sumy, ktoré majú zmluvné strany dohody previesť v súlade s článkom 3 odsekmi 3 a 4 dohody, by mali zodpovedať 10 % cieľovej úrovne stanovenej v článku 102 ods. 1 smernice 2014/59/EÚ. Jednotná rada zabezpečí, aby sumy, ktoré sa majú previesť v súlade s dohodou, predstavovali v prípade každého zúčastneného členského štátu rovnaký podiel neodvolateľných platobných záväzkov.

               (7)

               Podľa článku 70 ods. 2 nariadenia (EÚ) č. 806/2014 by výška ročného príspevku do fondu mala vychádzať z paušálneho príspevku určeného na základe pasív inštitúcie okrem vlastných zdrojov a krytých vkladov a z príspevku upraveného podľa rizika v závislosti od rizikového profilu danej inštitúcie.

               (8)

               V súlade s článkom 5 ods. 1 nariadenia (EÚ) č. 806/2014 sa Jednotná rada na účely uplatňovania uvedeného nariadenia a smernice 2014/59/EÚ považuje za dotknutý vnútroštátny orgán pre riešenie krízových situácií alebo v prípade cezhraničného riešenia krízových situácií na úrovni skupiny za dotknutý orgán pre riešenie krízových situácií na úrovni skupiny, keď vykonáva úlohy a právomoci, ktoré majú podľa uvedených právnych aktov vykonávať vnútroštátne orgány pre riešenie krízových situácií, a to bez toho, aby bol dotknutý článok 7 nariadenia (EÚ) č. 806/2014. Jednotná rada by sa preto za orgán pre riešenie krízových situácií mala považovať aj na účely uplatňovania delegovaného nariadenia Komisie (EÚ) 2015/63 (4). Ustanovenia uvedeného delegovaného nariadenia sa vzťahujú na Jednotnú radu, keď vykonáva úlohy a právomoci stanovené v tomto nariadení.

               (9)

               Na účely výpočtu výšky ročného príspevku Jednotná rada uplatňuje metodiku stanovenú v delegovanom nariadení (EÚ) 2015/63, ako sa požaduje v článku 70 ods. 6 nariadenia (EÚ) č. 806/2014. Z tohto dôvodu sa osobitný režim uplatniteľný na inštitúcie, ktoré sa podľa uvedeného delegovaného nariadenia považujú za malé inštitúcie, vzťahuje aj na všetky inštitúcie, ktoré sú povolené na územiach všetkých zúčastnených členských štátov a ktoré spĺňajú kritériá stanovené v uvedenom delegovanom nariadení na to, aby sa mohli považovať za malé inštitúcie.

               (10)

               Keďže sa na základe pravidiel stanovených v tomto nariadení určujú podmienky uplatňovania metodiky stanovenej v delegovanom nariadení (EÚ) 2015/63 prijatom podľa článku 103 ods. 7 smernice 2014/59/EÚ, rozdiely vo výpočte výšky ročných príspevkov, ktorý uskutočňuje Jednotná rada pre inštitúcie povolené v zúčastnených členských štátoch, a vo výpočte výšky ročných príspevkov v členských štátoch nezúčastnených na SRM by mali odzrkadľovať len osobitosti jednotného systému v zúčastnených členských štátoch. Dôvodom takýchto osobitostí je najmä skutočnosť, že v rámci SRM existuje jednotná cieľová úroveň pre všetky zúčastnené členské štáty. Všeobecné uplatňovanie tej istej metodiky na výpočet výšky ročných príspevkov vo všetkých členských štátoch by malo zachovať rovnaké podmienky pre zúčastnené členské štáty a silný vnútorný trh.

               (11)

               V rámci jednotného fondu na riešenie krízových situácií s európskou cieľovou úrovňou je výška ročných jednotlivých príspevkov inštitúcií povolených na územiach všetkých zúčastnených členských štátov závislá od výšky ročných príspevkov všetkých inštitúcií, ktoré podliehajú SRM. Základným predpokladom účinného fungovania SRM a hladkého procesu vytvárania fondu je, aby všetky inštitúcie platili svoje ročné príspevky do fondu v plnej výške a včas.

               (12)

               V súlade s článkom 67 ods. 4 nariadenia (EÚ) č. 806/2014 príspevky do fondu, ktoré vypočítala Jednotná rada, získavajú vnútroštátne orgány pre riešenie krízových situácií a prevádzajú sa do fondu v súlade s dohodou. Dátové formáty a podoba vymedzené Jednotnou radou môžu zahŕňať aj požiadavku, aby všetky údaje, ktoré majú inštitúcie oznamovať, najmä údaje uvedené v článku 7 ods. 2 nariadenia (EÚ) č. 806/2014, potvrdil audítor alebo v prípade, že je to relevantné, aj príslušný orgán.

               (13)

               V článku 70 ods. 2 písm. b) nariadenia (EÚ) č. 806/2014 sa od Jednotnej rady vyžaduje, aby pri uplatnení príspevku upraveného podľa rizika zohľadnila pri výpočte jednotlivých príspevkov zásadu proporcionality, a to bez vytvárania narušení medzi štruktúrami bankových sektorov členských štátov. Príspevok upravený podľa rizika vychádza z kritérií stanovených v článku 103 ods. 7 smernice 2014/59/EÚ. Podľa článku 1 tretieho pododseku nariadenia (EÚ) č. 806/2014 je použitie fondu podmienené nadobudnutím účinnosti dohody. Podľa dohody sa príspevky, ktoré získali zúčastnené členské štáty, prideľujú zložkám prislúchajúcim každému z nich. Na zložky sa vzťahuje postupná mutualizácia počas prechodného obdobia ôsmich rokov, a to takým spôsobom, že po skončení prechodného obdobia prestanú existovať.

               (14)

               Skutočnosť, že na jednej strane sa podľa nariadenia (EÚ) č. 806/2014 príspevky vypočítavajú na základe jednotnej cieľovej úrovne a že na strane druhej sa na základe dohody bude krytie určitých rizík, ktoré v rámci vnútroštátneho bankového sektora korelujú, počas prechodného obdobia, na ktoré sa vzťahuje, mutualizovať len postupne, môže mať vplyv na vnímanie niektorých inštitúcií zo strany trhu a tým pádom v zmysle článku 103 ods. 7 písm. c) smernice 2014/59/EÚ na ich finančnú situáciu, čo ovplyvní ich rizikový profil. Okrem toho systém dočasne založený na zložkách by mohol globálne ovplyvniť relatívny význam inštitúcií pre stabilitu finančného systému alebo hospodárstva, ako sa uvádza v článku 103 ods. 7 písm. g) smernice 2014/59/EÚ. Význam inštitúcií pre stabilitu finančného systému alebo hospodárstva by sa mal určiť vo vzťahu k členskému štátu, v ktorom sa inštitúcia nachádza (t. j. očakávaná strata pre časť zložky, ktorá ešte nebola mutualizovaná), alebo k bankovej únii ako celku (t. j. očakávaná strata pre mutualizovanú časť zložky). Tým by sa príspevok upravený podľa rizika stal primeraným očakávanému použitiu nemutualizovaných finančných prostriedkov príslušnej zložky počas prechodného obdobia.

               (15)

               Metodika úprav, ktorá primerane rieši situácie uvedené v odôvodnení 14 a tak zohľadňuje zásadu proporcionality a zabraňuje narušeniam medzi štruktúrami bankových sektorov členských štátov, by sa mala zaviesť a uplatňovať až do okamihu, kedy budú všetky príspevky ex ante zaplatené do fondu úplne mutualizované. Metóda výpočtu príspevkov by sa preto mala upraviť tak, aby bola v korelácii s rytmom mutualizácie fondu. Výpočet príspevkov, ktoré sa majú prideliť do mutualizovanej časti, by mal preto vychádzať z kritérií stanovených v nariadení (EÚ) č. 806/2014, zatiaľ čo – na rozdiel od obdobia stanoveného v článku 102 ods. 1 smernice 2014/59/EÚ – výpočet príspevkov, ktoré sa majú prideliť do nemutualizovanej časti zložiek, by mal vychádzať z kritérií stanovených v smernici 2014/59/EÚ a z cieľovej úrovne určenej za určité obdobie zodpovedajúce úvodnému obdobiu stanovenému v nariadení (EÚ) č. 806/2014.

               (16)

               Použitie neodvolateľných platobných záväzkov uvedených v článku 70 ods. 3 nariadenia (EÚ) č. 806/2014 by žiadnym spôsobom nemalo ovplyvniť finančnú kapacitu a likviditu fondu. K splateniu neodvolateľných platobných záväzkov by malo dôjsť len v prípade opatrenia na riešenie krízovej situácie uskutočňovaného za účasti fondu. Počas úvodného obdobia by Jednotná rada mala za normálnych okolností rozdeľovať použitie neodvolateľných platobných záväzkov rovnomerne medzi inštitúcie, ktoré oň požiadajú. Tieto platobné záväzky by mali byť plne zabezpečené kolaterálom vo forme aktív s nízkym rizikom nezaťažených žiadnymi právami tretích strán, ktoré sú plne k dispozícii Jednotnej rade a vyčlenené na výhradné použitie Jednotnou radou na účely použitia fondu.

               (17)

               Podľa článku 70 ods. 2 tretieho pododseku nariadenia (EÚ) č. 806/2014 pomer medzi paušálnym príspevkom a príspevkom upraveným podľa rizika zohľadňuje vyvážené prerozdelenie príspevkov medzi jednotlivými druhmi inštitúcií. Preto by sa mali ustanoviť osobitné postupy pre určenie príspevkov, ktoré majú platiť malé inštitúcie.

               (18)

               Inštitúcie, ktoré nepatria do kategórie malých inštitúcií uvedených v článku 10 delegovaného nariadenia (EÚ) 2015/63 a ktorých aktíva nepresahujú sumu 3 000 000 000 EUR, predstavujú nižšie riziko než je riziko spojené s veľkými inštitúciami a vo väčšine prípadov nepredstavujú ani systémové riziko, pričom je menej pravdepodobné, že sa na ne uplatní režim riešenia krízovej situácie, čo následne znižuje pravdepodobnosť, že budú potrebovať prostriedky z fondu. Je preto vhodné zaviesť zjednodušený výpočet príspevkov, ktoré majú platiť tieto inštitúcie. Tým by sa zároveň zabránilo aj možným krátkodobým zmenám v postavení, ktoré by tieto inštitúcie mohli nadobudnúť s cieľom kvalifikovať sa na uplatňovanie článku 10 delegovaného nariadenia (EÚ) 2015/63. Uvedený výpočet by mal zahŕňať zložku založenú na paušálnej sume. Tento systém by mal zabrániť narušeniam medzi inštitúciami a aby sa dosiahlo vyvážené prerozdelenie príspevkov medzi jednotlivými druhmi inštitúcií. Znížilo by sa tým aj administratívne a finančné zaťaženie vyplývajúce z výberu jednotlivých príspevkov od takýchto inštitúcií.

               (19)

               Komisia preskúma spôsob vykonávania tohto nariadenia súčasne s preskúmaním delegovaného nariadenia (EÚ) 2015/63, aby v prípade potreby umožnila úpravu pravidiel stanovených v tomto nariadení.

               (20)

               Podľa článku 99 ods. 2 nariadenia (EÚ) č. 806/2014 sa uvedené nariadenie uplatňuje od 1. januára 2016. Jednotná rada však od 1. januára 2015 schvaľuje na svojom plenárnom zasadnutí mesačnú správu o tom, či boli splnené podmienky umožňujúce prevod príspevkov získaných na vnútroštátnej úrovni, a predkladá ju Európskemu parlamentu, Rade a Komisii. Ak sa od 1. decembra 2015 v týchto správach ukáže, že podmienky na prevod príspevkov do fondu splnené neboli, uplatňovanie nariadenia (EÚ) č. 806/2014 v súvislosti s príspevkami do fondu sa zakaždým odloží o jeden mesiac. Toto nariadenie by sa preto malo takisto uplatňovať od dátumu začatia uplatňovania článku 69 ods. 1 nariadenia (EÚ) č. 806/2014,

         PRIJALA TOTO NARIADENIE:
   Článok 1
   Predmet úpravy
   V tomto nariadení sa stanovujú pravidlá s cieľom bližšie určiť podmienky vykonávania povinnosti Jednotnej rady pre riešenie krízových situácií („Jednotná rada“) vypočítavať príspevky jednotlivých inštitúcií podľa nariadenia (EÚ) č. 806/2014 do jednotného fondu na riešenie krízových situácií („fond“) a metodiku na výpočet týchto príspevkov.
   Článok 2
   Rozsah pôsobnosti
   Toto nariadenie sa vzťahuje na inštitúcie, od ktorých sa získavajú príspevky v súlade s článkom 70 nariadenia (EÚ) č. 806/2014.
   Článok 3
   Vymedzenie pojmov
   Na účely tohto nariadenia sa uplatňujú vymedzenia pojmov ustanovené v článku 3 nariadenia (EÚ) č. 806/2014 s výnimkou vymedzení pojmov ustanovených v bodoch 2 a 11 uvedeného článku. Uplatňujú sa aj tieto vymedzenia pojmov:

               1.

               „zúčastnené členské štáty“ sú členské štáty v zmysle článku 2 nariadenia (EÚ) č. 1024/2013;

               2.

               „ročná cieľová úroveň“ je celková výška ročných príspevkov, ktorú na každé príspevkové obdobie stanovuje Jednotná rada v súlade s postupom stanoveným v článku 69 ods. 2 nariadenia (EÚ) č. 806/2014 s cieľom dosiahnuť cieľovú úroveň uvedenú v článku 69 ods. 1 a článku 70 uvedeného nariadenia;

               3.

               „ročný príspevok“ je suma uvedená v článku 70 ods. 1 nariadenia (EÚ) č. 806/2014, ktorú vypočítava Jednotná rada každý rok a ktorú získavajú vnútroštátne orgány pre riešenie krízových situácií počas príspevkového obdobia od všetkých inštitúcií povolených na územiach všetkých zúčastnených členských štátov;

               4.

               „príspevkové obdobie“ je kalendárny rok;

               5.

               „orgán pre riešenie krízových situácií členských štátov nezúčastnených na jednotnom mechanizme riešenia krízových situácií“ je orgán uvedený v článku 2 ods. 1 bode 18 smernice 2014/59/EÚ alebo akýkoľvek iný príslušný orgán vymenovaný členskými štátmi na účely článku 100 ods. 2 a 6 smernice 2014/59/EÚ;

               6.

               „kryté vklady“ sú vklady uvedené v článku 6 ods. 1 smernice 2014/49/EÚ s výnimkou dočasne vysokých zostatkov v zmysle vymedzenia v článku 6 ods. 2 uvedenej smernice;

               7.

               „príslušný orgán“ je príslušný orgán, ako sa vymedzuje v článku 4 ods. 1 bode 40 nariadenia (EÚ) č. 575/2013, alebo v prípade potreby Európska centrálna banka.

         Článok 4
   Výpočet výšky ročných príspevkov
   Jednotná rada po konzultácii s ECB alebo príslušnými vnútroštátnymi orgánmi a v úzkej spolupráci s vnútroštátnymi orgánmi pre riešenie krízových situácií vypočíta na každé príspevkové obdobie výšku ročného príspevku, ktorý musí zaplatiť každá inštitúcia, a to na základe ročnej cieľovej úrovne fondu. Ročná cieľová úroveň sa určuje s prihliadnutím na cieľovú úroveň fondu uvedenú v článku 69 ods. 1 a článku 70 nariadenia (EÚ) č. 806/2014 a v súlade s metodikou stanovenou v delegovanom nariadení (EÚ) 2015/63.
   Článok 5
   Oznámenia Jednotnej rady
   1.   Jednotná rada príslušným vnútroštátnym orgánom pre riešenie krízových situácií oznamuje svoje rozhodnutia, v ktorých sa vypočítava výška ročných príspevkov inštitúcií povolených na ich príslušných územiach.
   2.   Po doručení oznámenia uvedeného v odseku 1 oznámi každý vnútroštátny orgán pre riešenie krízových situácií každej inštitúcii povolenej v jeho členskom štáte rozhodnutie Jednotnej rady, v ktorom sa vypočítava výška ročného príspevku, ktorý táto inštitúcia musí zaplatiť.
   Článok 6
   Predkladanie informácií
   Jednotná rada stanovuje dátové formáty a podobu, ktoré majú inštitúcie používať na predkladanie informácií požadovaných na účely výpočtu ročných príspevkov, aby zvýšila mieru porovnateľnosti predkladaných informácií a účinnosti spracovania prijatých informácií.
   Článok 7
   Splatenie neodvolateľných platobných záväzkov
   1.   Použitie neodvolateľných platobných záväzkov uvedených v článku 70 ods. 3 nariadenia (EÚ) č. 806/2014 nesmie žiadnym spôsobom ovplyvniť finančnú kapacitu a likviditu fondu.
   2.   Ak opatrenie na riešenie krízovej situácie zahŕňa v súlade s článkom 76 nariadenia (EÚ) č. 806/2014 aj fond, Jednotná rada vyzve na splatenie časti alebo celej sumy neodvolateľných platobných záväzkov, prevedených v súlade s nariadením (EÚ) č. 806/2014, s cieľom obnoviť podiel neodvolateľných platobných záväzkov v dostupných finančných prostriedkoch fondu stanovených Jednotnou radu v rámci maximálneho limitu určeného v článku 70 ods. 3 nariadenia (EÚ) č. 806/2014.
   Keď fond riadne získa príspevok súvisiaci s neodvolateľnými platobnými záväzkami, ktoré boli splatené na základe výzvy, kolaterál použitý na zabezpečenie takýchto záväzkov sa vráti. Ak fond riadne nezíska požadovanú sumu v hotovosti na základe prvej výzvy, Jednotná rada zhabe kolaterál, ktorým je v súlade s článkom 70 ods. 3 nariadenia (EÚ) č. 806/2014 zabezpečený neodvolateľný platobný záväzok.
   3.   Neodvolateľné platobné záväzky inštitúcie, na ktorú sa viac nevzťahuje nariadenie (EÚ) č. 806/2014, sa zrušia a kolaterál použitý na zabezpečenie týchto záväzkov sa vráti.
   Článok 8
   Osobitné úpravy počas úvodného obdobia
   1.   Počas úvodného obdobia uvedeného v článku 69 ods. 1 nariadenia (EÚ) č. 806/2014 a odchylne od článku 4 tohto nariadenia sa výška ročných príspevkov inštitúcií uvedených v článku 2 vypočítava v súlade s touto upravenou metodikou:

               a)

               v prvom roku úvodného obdobia tieto inštitúcie uhradia 60 % svojich ročných príspevkov vypočítaných v súlade s článkom 103 smernice 2014/59/EÚ a článkom 4 delegovaného nariadenia (EÚ) 2015/63 a 40 % svojich ročných príspevkov vypočítaných v súlade s článkami 69 a 70 nariadenia (EÚ) č. 806/2014a článkom 4 tohto nariadenia;

               b)

               v druhom roku úvodného obdobia tieto inštitúcie uhradia 40 % svojich ročných príspevkov vypočítaných v súlade s článkom 103 smernice 2014/59/EÚ a článkom 4 delegovaného nariadenia (EÚ) 2015/63 a 60 % svojich ročných príspevkov vypočítaných v súlade s článkami 69 a 70 nariadenia (EÚ) č. 806/2014a článkom 4 tohto nariadenia;

               c)

               v treťom roku úvodného obdobia tieto inštitúcie uhradia 33,33 % svojich ročných príspevkov vypočítaných v súlade s článkom 103 smernice 2014/59/EÚ a článkom 4 delegovaného nariadenia (EÚ) 2015/63 a 66,67 % svojich ročných príspevkov vypočítaných v súlade s článkami 69 a 70 nariadenia (EÚ) č. 806/2014 a článkom 4 tohto nariadenia;

               d)

               vo štvrtom roku úvodného obdobia tieto inštitúcie uhradia 26,67 % svojich ročných príspevkov vypočítaných v súlade s článkom 103 smernice 2014/59/EÚ a článkom 4 delegovaného nariadenia (EÚ) 2015/63 a 73,33 % svojich ročných príspevkov vypočítaných v súlade s článkami 69 a 70 nariadenia (EÚ) č. 806/2014 a článkom 4 tohto nariadenia;

               e)

               v piatom roku úvodného obdobia tieto inštitúcie uhradia 20 % svojich ročných príspevkov vypočítaných v súlade s článkom 103 smernice 2014/59/EÚ a článkom 4 delegovaného nariadenia (EÚ) 2015/63 a 80 % svojich ročných príspevkov vypočítaných v súlade s článkami 69 a 70 nariadenia (EÚ) č. 806/2014 a článkom 4 tohto nariadenia;

               f)

               v šiestom roku úvodného obdobia tieto inštitúcie uhradia 13,33 % svojich ročných príspevkov vypočítaných v súlade s článkom 103 smernice 2014/59/EÚ a článkom 4 delegovaného nariadenia (EÚ) 2015/63 a 86,67 % svojich ročných príspevkov vypočítaných v súlade s článkami 69 a 70 nariadenia (EÚ) č. 806/2014 a článkom 4 tohto nariadenia;

               g)

               v siedmom roku úvodného obdobia tieto inštitúcie uhradia 6,67 % svojich ročných príspevkov vypočítaných v súlade s článkom 103 smernice 2014/59/EÚ a článkom 4 delegovaného nariadenia (EÚ) 2015/63 a 93,33 % svojich ročných príspevkov vypočítaných v súlade s článkami 69 a 70 nariadenia (EÚ) č. 806/2014 a článkom 4 tohto nariadenia;

               h)

               v ôsmom roku úvodného obdobia tieto inštitúcie uhradia 100 % svojich ročných príspevkov vypočítaných v súlade s článkami 69 a 70 nariadenia (EÚ) č. 806/2014 a článkom 4 tohto nariadenia.

         2.   Jednotná rada počas úvodného obdobia zohľadní pri výpočte jednotlivých príspevkov každej inštitúcie príspevky, ktoré získali zúčastnené členské štáty v súlade s článkami 103 a 104 smernice 2014/59/EÚ a ktoré boli prevedené do fondu na základe článku 3 ods. 3 dohody, a to ich odpočítaním od sumy, ktorú musí zaplatiť každá inštitúcia.
   3.   Jednotná rada môže počas úvodného obdobia za normálnych okolností umožniť použitie neodvolateľných platobných záväzkov na základe žiadosti inštitúcie. Jednotná rada rozdeľuje použitie neodvolateľných platobných záväzkov rovnomerne medzi tie inštitúcie, ktoré oň požiadajú. Pridelené neodvolateľné platobné záväzky nepredstavujú menej než 15 % celkových platobných záväzkov inštitúcie. Jednotná rada pri výpočte ročných príspevkov každej inštitúcie zabezpečí, aby v každom danom roku suma týchto neodvolateľných platobných záväzkov nepresiahla 30 % celkovej sumy ročných príspevkov získaných v súlade s článkom 70 nariadenia (EÚ) č. 806/2014.
   4.   Na účely odseku 1 sa výška ročných príspevkov vypočítaných v súlade s článkom 103 smernice 2014/59/EÚ a článkom 4 delegovaného nariadenia (EÚ) 2015/63 stanovuje na základe cieľovej úrovne určenej za určité obdobie zodpovedajúce úvodnému obdobiu.
   5.   Bez toho, aby bol dotknutý článok 10 delegovaného nariadenia (EÚ) 2015/63, počas úvodného obdobia uvedeného v článku 69 ods. 1 nariadenia (EÚ) č. 806/2014 inštitúcie, ktorých celkové aktíva nepresahujú 3 000 000 000 EUR, uhrádzajú paušálnu sumu 50 000 EUR za celkové pasíva vo výške prvých 300 000 000 EUR znížené o vlastné zdroje a kryté vklady. Za celkové pasíva, znížené o vlastné zdroje a kryté vklady, presahujúce 300 000 000 EUR tieto inštitúcie uhrádzajú príspevky v súlade s článkami 4 až 9 delegovaného nariadenia (EÚ) 2015/63.
   Článok 9
   Nadobudnutie účinnosti
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Toto nariadenie sa uplatňuje buď od 1. januára 2016, alebo od dátumu začatia uplatňovania článku 69 ods. 1 nariadenia (EÚ) č. 806/2014 podľa článku 99 ods. 6 uvedeného nariadenia, podľa toho, čo nastane neskôr.

      Toto nariadenie je záväzné v celom rozsahu a priamo uplatniteľné v zúčastnených členských štátoch.
      V Bruseli 19. decembra 2014

            Za Radu

            predseda

         S. GOZI

      (1)  Ú. v. EÚ L 225, 30.7.2014, s. 1.

      (2)  Nariadenie Rady (EÚ) č. 1024/2013 z 15. októbra 2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (Ú. v. EÚ L 287, 29.10.2013, s. 63).

      (3)  Smernica Európskeho parlamentu a Rady 2014/59/EÚ z 15. mája 2014, ktorou sa stanovuje rámec pre ozdravenie a riešenie krízových situácií úverových inštitúcií a investičných spoločností a ktorou sa mení smernica Rady 82/891/EHS a smernice Európskeho parlamentu a Rady 2001/24/ES, 2002/47/ES, 2004/25/ES, 2005/56/ES, 2007/36/ES, 2011/35/EÚ, 2012/30/EÚ a 2013/36/EÚ a nariadenia Európskeho parlamentu a Rady (EÚ) č. 1093/2010 a (EÚ) č. 648/2012 (Ú. v. EÚ L 173, 12.6.2014, s. 190).

      (4)  Delegované nariadenie Komisie (EÚ) 2015/63 z 21. októbra 2014, ktorým sa dopĺňa smernica Európskeho parlamentu a Rady 2014/59/EÚ, pokiaľ ide o príspevky ex ante do mechanizmov financovania riešenia krízových situácií (Ú. v. EÚ L 11, 17.1.2015, s. 44).


title: Vykonávacie nariadenie Komisie (EÚ) č. 1036/2013 z  24. októbra 2013 , ktorým sa schvaľuje etofenprox ako existujúca účinná látka na použitie v biocídnych výrobkoch typu 18 Text s významom pre EHP

text:
               25.10.2013

               SK

               Úradný vestník Európskej únie

               L 283/35

         VYKONÁVACIE NARIADENIE KOMISIE (EÚ) č. 1036/2013
   z 24. októbra 2013,
   ktorým sa schvaľuje etofenprox ako existujúca účinná látka na použitie v biocídnych výrobkoch typu 18
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 89 ods. 1 tretí pododsek,
   keďže:

               (1)

               Nariadením Komisie (ES) č. 1451/2007 (2) sa stanovuje zoznam účinných látok, ktoré sa majú posúdiť na účely ich prípadného zaradenia do prílohy I, IA alebo IB k smernici Európskeho parlamentu a Rady 98/8/ES (3). Tento zoznam zahŕňa aj etofenprox.

               (2)

               Etofenprox bol v súlade s článkom 11 ods. 2 smernice 98/8/ES hodnotený z hľadiska jeho použitia vo výrobkoch typu 18 – insekticídy, akaricídy a produkty na kontrolu iných článkonožcov, tak ako sa vymedzuje v prílohe V k uvedenej smernici, čo zodpovedá výrobkom typu 18 vymedzeným v prílohe V k nariadeniu (EÚ) č. 528/2012.

               (3)

               Za spravodajský štát bolo určené Rakúsko, ktoré v súlade s článkom 14 ods. 4 a 6 nariadenia (ES) č. 1451/2007 predložilo 9. augusta 2011 Komisii správu príslušného orgánu spolu s odporúčaním.

               (4)

               Členské štáty a Komisia uvedenú správu príslušného orgánu preskúmali. V súlade s článkom 15 ods. 4 nariadenia (ES) č. 1451/2007 sa výsledky preskúmania stali na zasadnutí Stáleho výboru pre biocídne výrobky 27. septembra 2013 súčasťou hodnotiacej správy.

               (5)

               Z uvedenej správy vyplýva, že v prípade biocídnych výrobkov používaných v kategórii výrobkov typu 18 a obsahujúcich etofenprox možno predpokladať splnenie požiadaviek stanovených v článku 5 smernice 98/8/ES.

               (6)

               Zo správy tiež vyplýva, že jeho vlastnosti radia etofenprox medzi bioakumulatívne (B) a toxické (T) látky v súlade s prílohou XIII k nariadeniu Európskeho parlamentu a Rady (ES) č. 1907/2006 (4). Obdobie platnosti povolenia by malo byť 10 rokov v súlade so súčasnou praxou podľa smernice 98/8/ES, keďže podmienky v článku 90 ods. 2 nariadenia (EÚ) č. 528/2012 neboli splnené. Napriek tomu sa na účely povoľovania výrobkov v súlade s článkom 23 nariadenia (EÚ) č. 528/2012 považuje etofenprox za potenciálnu látku, ktorá sa má nahradiť v zmysle článku 10 ods. 1 písm. d) toho nariadenia.

               (7)

               Preto je vhodné schváliť etofenprox na používanie v biocídnych výrobkoch typu 18.

               (8)

               Keďže hodnotenie sa netýkalo nanomateriálov, schválenie by sa v súlade s článkom 4 ods. 4 nariadenia (EÚ) č. 528/2012 nemalo na tieto materiály vzťahovať.

               (9)

               Pred schválením účinnej látky by sa mala poskytnúť primeraná lehota, v ktorej by sa členské štáty, zainteresované strany a v prípade potreby i Komisia mohli pripraviť na splnenie nových požiadaviek vyplývajúcich zo schválenia.

               (10)

               Opatrenia stanovené v tomto nariadení sú v súlade so stanoviskom Stáleho výboru pre biocídne výrobky,

         PRIJALA TOTO NARIADENIE:
   Článok 1
   Etofenprox sa schvaľuje ako účinná látka na použitie v biocídnych výrobkoch typu 18, pričom platia špecifikácie a podmienky uvedené v prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. októbra 2013

            Za Komisiu

            predseda

         José Manuel BARROSO

      (1)  Ú. v. EÚ L 167, 27.6.2012, s. 1.

      (2)  Nariadenie Komisie (ES) č. 1451/2007 zo 4. decembra 2007 o druhej fáze desaťročného pracovného programu uvedeného v článku 16 ods. 2 smernice Európskeho parlamentu a Rady 98/8/ES o uvádzaní biocídnych výrobkov na trh (Ú. v. EÚ L 325, 11.12.2007, s. 3).

      (3)  Smernica Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (Ú. v. ES L 123, 24.4.1998, s. 1).

      (4)  Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, 30.12.2006, s. 1).

      PRÍLOHA

                  Bežný názov

                  Názov IUPAC
                  Identifikačné čísla

                  Minimálny stupeň čistoty aktívnej látky (1)

                  Dátum schválenia

                  Dátum skončenia platnosti schválenia

                  Typ výrobku

                  Osobitné podmienky (2)

                  Etofenprox

                  Názov IUPAC:
                  3-fenoxybenzyl-2-(4-etoxyfenyl)-2-metylpropyléter
                  Číslo ES: 407-980-2
                  Číslo CAS: 80844-07-1

                  970 g/kg

                  1. júl 2015

                  30. jún 2025

                  18

                  Etofenprox sa považuje za potenciálnu látku, ktorá sa má nahradiť v súlade s článkom 10 ods. 1 písm. d) nariadenia (EÚ) č. 528/2012.
                  V rámci hodnotenia výrobku sa osobitná pozornosť venuje expozíciám, rizikám a účinnosti v súvislosti s každým použitím, na ktoré sa vzťahuje žiadosť o schválenie, ktoré však nie sú predmetom hodnotenia rizika na úrovni Únie spojeného s účinnou látkou.
                  Udeľovanie schválení podlieha týmto podmienkam:

                              1.

                              pre priemyselných alebo profesionálnych používateľov sa musia zaviesť bezpečné prevádzkové postupy a primerané organizačné opatrenia. Ak nemožno znížiť expozíciu na prijateľnú úroveň iným spôsobom, výrobky sa musia používať s vhodnými osobnými ochrannými prostriedkami.

                              2.

                              V prípade výrobkov, ktoré môžu viesť k rezíduám v potravinách či krmivách, je potrebné overiť nevyhnutnosť stanovenia nových maximálnych hladín rezíduí (MRL), príp. ich úpravy v zmysle nariadenia Európskeho parlamentu a Rady (ES) č. 470/2009 (3) alebo nariadenia Európskeho parlamentu a Rady (ES) č. 396/2005 (4), pričom sa prijmú vhodné opatrenia na zaručenie toho, že platné MRL nebudú prekročené.

         (1)  Čistota uvedená v tomto stĺpci predstavuje minimálny stupeň čistoty účinnej látky použitej na hodnotenie podľa článku 8 nariadenia (EÚ) č. 528/2012. Účinná látka vo výrobku uvádzanom na trh sa môže vyznačovať rovnakou alebo inou čistotou, ak bola preukázaná jej technická rovnocennosť s hodnotenou účinnou látkou.

         (2)  V záujme uplatňovania spoločných zásad uvedených v prílohe VI k nariadeniu (EÚ) č. 528/2012 obsah a závery hodnotiacich správ sú uvedené na webovej lokalite Komisie: http://ec.europa.eu/comm/environment/biocides/index.htm.

         (3)  Nariadenie Európskeho parlamentu a Rady (ES) č. 470/2009 zo 6. mája 2009 o stanovení postupov Spoločenstva na určenie limitov rezíduí farmakologicky účinných látok v potravinách živočíšneho pôvodu, o zrušení nariadenia Rady (EHS) č. 2377/90 a o zmene a doplnení smernice Európskeho parlamentu a Rady 2001/82/ES a nariadenia Európskeho parlamentu a Rady (ES) č. 726/2004 (Ú. v. EÚ L 152, 16.6.2009, s. 11).

         (4)  Nariadenie Európskeho parlamentu a Rady (ES) č 396/2005 z 23. februára 2005 o maximálnych hladinách rezíduí pesticídov v alebo na potravinách a krmivách rastlinného a živočíšneho pôvodu a o zmene a doplnení smernice Rady 91/414/EHS (Ú. v. EÚ L 70, 16.3.2005, s. 1).


title: Vykonávacie nariadenie Komisie (EÚ) 2016/1732 z 28. septembra 2016, ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               29.9.2016

               SK

               Úradný vestník Európskej únie

               L 262/25

         VYKONÁVACIE NARIADENIE KOMISIE (EÚ) 2016/1732
   z 28. septembra 2016,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. septembra 2016

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 157, 15.6.2011, s. 1.

      PRÍLOHA

         Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  MA

                  144,4

                  ZZ

                  144,4

                  0707 00 05

                  TR

                  125,7

                  ZZ

                  125,7

                  0709 93 10

                  AR

                  162,6

                  TR

                  141,7

                  ZZ

                  152,2

                  0805 50 10

                  AR

                  94,2

                  CL

                  128,7

                  TR

                  83,4

                  UY

                  74,7

                  ZA

                  105,1

                  ZZ

                  97,2

                  0806 10 10

                  TR

                  131,4

                  ZA

                  80,3

                  ZZ

                  105,9

                  0808 10 80

                  AR

                  103,1

                  BR

                  97,9

                  CL

                  145,9

                  NZ

                  120,0

                  US

                  144,0

                  ZA

                  122,0

                  ZZ

                  122,2

                  0808 30 90

                  CL

                  126,9

                  CN

                  92,9

                  TR

                  132,1

                  ZA

                  155,4

                  ZZ

                  126,8

                  0809 30 10 , 0809 30 90

                  TR

                  128,6

                  ZZ

                  128,6

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód „ZZ“ znamená „iného pôvodu“.


title: Vykonávacie nariadenie Komisie (EÚ) 2017/1531 zo 7. septembra 2017, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinnej látky imazamox ako látky, ktorá sa má nahradiť, a ktorým sa mení príloha k vykonávaciemu nariadeniu Komisie (EÚ) č. 540/2011 (Text s významom pre EHP )

text:
               8.9.2017

               SK

               Úradný vestník Európskej únie

               L 232/6

         VYKONÁVACIE NARIADENIE KOMISIE (EÚ) 2017/1531
   zo 7. septembra 2017,
   ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinnej látky imazamox ako látky, ktorá sa má nahradiť, a ktorým sa mení príloha k vykonávaciemu nariadeniu Komisie (EÚ) č. 540/2011
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 (1) z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS, a najmä na jeho článok 24 v spojení s jeho článkom 20 ods. 1,
   keďže:

               (1)

               Smernicou Komisie 2003/23/ES (2) sa imazamox zaradil ako účinná látka do prílohy I k smernici Rady 91/414/EHS (3).

               (2)

               Účinné látky zaradené do prílohy I k smernici 91/414/EHS sa považujú za schválené podľa nariadenia (ES) č. 1107/2009 a sú uvedené v časti A prílohy k vykonávaciemu nariadeniu Komisie (EÚ) č. 540/2011 (4).

               (3)

               Platnosť schválenia účinnej látky imazamox v zmysle časti A prílohy k vykonávaciemu nariadeniu (EÚ) č. 540/2011 uplynie 31. júla 2018.

               (4)

               Žiadosť o obnovenie schválenia účinnej látky imazamox bola predložená v súlade s článkom 1 vykonávacieho nariadenia Komisie (EÚ) č. 844/2012 (5) v lehote stanovenej v uvedenom článku.

               (5)

               Žiadateľ predložil doplňujúcu dokumentáciu, ktorá sa vyžaduje podľa článku 6 vykonávacieho nariadenia (EÚ) č. 844/2012. Spravodajský členský štát skonštatoval, že žiadosť je úplná.

               (6)

               Spravodajský členský štát vypracoval hodnotiacu správu o obnovení na základe konzultácie so spoluspravodajským členským štátom a 13. apríla 2015 ju predložil Európskemu úradu pre bezpečnosť potravín (ďalej len „úrad“) a Komisii.

               (7)

               Úrad postúpil hodnotiacu správu o obnovení žiadateľovi a ostatným členským štátom na pripomienkovanie a prijaté pripomienky postúpil Komisii. Úrad takisto sprístupnil doplňujúcu súhrnnú dokumentáciu verejnosti.

               (8)

               Úrad oznámil 15. marca 2016 Komisii svoje závery (6) o tom, či možno očakávať, že imazamox spĺňa kritériá schválenia stanovené v článku 4 nariadenia (ES) č. 1107/2009. Komisia predložila 11. júla 2016 návrh správy o obnovení schválenia imazamoxu Stálemu výboru pre rastliny, zvieratá, potraviny a krmivá.

               (9)

               Žiadateľ mal možnosť predložiť pripomienky k návrhu správy o obnovení.

               (10)

               V prípade jedného alebo viacerých reprezentatívnych použití minimálne jedného prípravku na ochranu rastlín s obsahom imazamoxu sa dospelo k záveru, že kritériá schválenia uvedené v článku 4 nariadenia (ES) č. 1107/2009 sú splnené. Preto je vhodné schválenie imazamoxu obnoviť.

               (11)

               Hodnotenie rizika v prípade obnovenia schválenia imazamoxu vychádza z obmedzeného počtu reprezentatívnych použití, ktoré však neobmedzujú použitia, na ktoré sa prípravky na ochranu rastlín s obsahom imazamoxu môžu autorizovať. Preto je vhodné zrušiť obmedzenie týkajúce sa použitia len ako herbicídu.

               (12)

               Komisia však považuje imazamox za látku, ktorá sa má nahradiť podľa článku 24 nariadenia (ES) č. 1107/2009. Imazamox je perzistentná a toxická látka v súlade s bodmi 3.7.2.1 a 3.7.2.3 prílohy II k nariadeniu (ES) č. 1107/2009, keďže polčas jej degradácie v sladkej vode a sedimente je dlhší ako 120 dní a dlhodobá koncentrácia bez pozorovaného účinku na vodné rastliny je 0,0045 mg/l. Imazamox preto spĺňa podmienku stanovenú v bode 4 druhej zarážke prílohy II k nariadeniu (ES) č. 1107/2009.

               (13)

               Preto je vhodné obnoviť schválenie imazamoxu ako látky, ktorá sa má nahradiť.

               (14)

               V súlade s článkom 14 ods. 1 nariadenia (ES) č. 1107/2009 v spojení s jeho článkom 6 a vzhľadom na súčasné vedecké a technické poznatky je však potrebné stanoviť určité podmienky a obmedzenia.

               (15)

               Príloha k vykonávaciemu nariadeniu (EÚ) č. 540/2011 by sa preto mala zodpovedajúcim spôsobom zmeniť.

               (16)

               Vykonávacím nariadením Komisie (EÚ) 2017/841 (7) sa predĺžila platnosť schválenia imazamoxu do 31. júla 2018, aby sa postup obnovenia mohol dokončiť pred uplynutím platnosti schválenia uvedenej látky. Keďže rozhodnutie o obnovení bolo prijaté pred uplynutím tohto predĺženého obdobia platnosti, malo by sa toto nariadenie uplatňovať od 1. novembra 2017.

               (17)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Obnovenie schválenia účinnej látky ako látky, ktorá sa má nahradiť
   Schválenie účinnej látky imazomox ako látky, ktorá sa má nahradiť, sa obnovuje podľa prílohy I.
   Článok 2
   Zmeny vykonávacieho nariadenia (EÚ) č. 540/2011
   Príloha k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.
   Článok 3
   Nadobudnutie účinnosti a dátum uplatňovania
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. novembra 2017.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. septembra 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 309, 24.11.2009, s. 1.

      (2)  Smernica Komisie 2003/23/ES z 25. marca 2003, ktorou sa mení a dopĺňa smernica Rady 91/414/EHS z dôvodu zaradenia imazamox, oxasulfuron, ethoxysulfuron, foramsulfuron, oxadiargyl a cyazofamid medzi účinné látky (Ú. v. EÚ L 81, 28.3.2003, s. 39).

      (3)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).

      (4)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

      (5)  Vykonávacie nariadenie Komisie (EÚ) č. 844/2012 z 18. septembra 2012, ktorým sa stanovujú ustanovenia potrebné na vykonávanie postupu obnovenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Ú. v. EÚ L 252, 19.9.2012, s. 26).

      (6)  Vestník EFSA (EFSA Journal) (2016) 14(4):4432. K dispozícii online: www.efsa.europa.eu.

      (7)  Vykonávacie nariadenie Komisie (EÚ) 2017/841 zo 17. mája 2017, ktorým sa mení vykonávacie nariadenie (EÚ) č. 540/2011, pokiaľ ide o predĺženie období schválenia účinných látok alfa-cypermetrín, Ampelomyces quisqualis kmeň: AQ 10, benalaxyl, bentazón, bifenazát, bromoxynil, karféntrazón-etyl, chlórprofám, cyazofamid, desmedifám, dikvát, DPX KE 459 (flupyrsulfurón-metyl), etoxazol, famoxadón, fenamidón, flumioxazín, foramsulfurón, Gliocladium catenulatum kmeň: J1446, imazamox, imazosulfurón, izoxaflutol, laminarín, metalaxyl-M, metoxyfenozid, milbemektín, oxasulfurón, pendimetalín, fénmedifám, pymetrozín, S-metolachlór a trifloxystrobín (Ú. v. EÚ L 125, 18.5.2017, s. 12).

      PRÍLOHA I

                  Všeobecný názov, identifikačné čísla

                  IUPAC názov

                  Čistota (1)

                  Dátum schválenia

                  Schválenie platí do

                  Osobitné ustanovenia

                  imazamox
                  CAS č. 114311-32-9
                  CIPAC č. 619

                  kyselina (RS)-2-(4-izopropyl-4-metyl-5-oxo-4,5-dihydroimidazol-2-yl)-5-(metoxymetyl)nikotínová

                  ≥ 950 g/kg
                  Nečistota kyanidových iónov (CN–) nesmie prekročiť 5 mg/kg v technickom materiáli.

                  1. novembra 2017

                  31. októbra 2024

                  Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery správy o obnovení schválenia imazamoxu, a najmä dodatky I a II k uvedenej správe.
                  Pri tomto celkovom hodnotení musia členské štáty venovať osobitnú pozornosť:

                              —

                              ochrane spotrebiteľov,

                              —

                              ochrane vodných rastlín a necieľových suchozemských rastlín,

                              —

                              ochrane podzemnej vody, ak sa účinná látka používa v oblastiach s citlivými pôdnymi a/alebo klimatickými podmienkami.

                        V podmienkach povolenia sa uvádzajú opatrenia na zníženie rizika a podľa potreby iniciujú monitorovacie programy na overenie možnosti znečistenia podzemných vôd imazamoxom a metabolitmi CL 312622 a CL 354825 v citlivých oblastiach.

         (1)  Ďalšie podrobnosti o identite a špecifikácii účinnej látky sú uvedené v revíznej správe.

      PRÍLOHA II
      Príloha k vykonávaciemu nariadeniu (EÚ) č. 540/2011 sa mení takto:

                  1.

                  V časti A sa vypúšťa položka 41 týkajúca sa imazamoxu.

                  2.

                  V časti E sa dopĺňa táto položka:

                              Číslo

                              Všeobecný názov, identifikačné čísla

                              IUPAC názov

                              Čistota (1)

                              Dátum schválenia

                              Schválenie platí do

                              Osobitné ustanovenia

                              „8

                              imazamox
                              CAS č. 114311-32-9
                              CIPAC č. 619

                              kyselina (RS)-2-(4-izopropyl-4-metyl-5-oxo-4,5-dihydroimidazol-2-yl)-5-(metoxymetyl)nikotínová

                              ≥ 950 g/kg
                              Nečistota kyanidových iónov (CN–) nesmie prekročiť 5 mg/kg v technickom materiáli.

                              1. novembra 2017

                              31. októbra 2024

                              Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery správy o obnovení schválenia imazamoxu, a najmä dodatky I a II k uvedenej správe.
                              Pri tomto celkovom hodnotení musia členské štáty venovať osobitnú pozornosť:

                                          —

                                          ochrane spotrebiteľov,

                                          —

                                          ochrane vodných rastlín a necieľových suchozemských rastlín,

                                          —

                                          ochrane podzemnej vody, ak sa účinná látka používa v oblastiach s citlivými pôdnymi a/alebo klimatickými podmienkami.

                                    V podmienkach povolenia sa uvádzajú opatrenia na zníženie rizika a podľa potreby iniciujú monitorovacie programy na overenie možnosti znečistenia podzemných vôd imazamoxom a metabolitmi CL 312622 a CL 354825 v citlivých oblastiach.“

         (1)  Ďalšie podrobnosti o identite a špecifikácii účinnej látky sú uvedené v revíznej správe.


title: Vykonávacie nariadenie Komisie (EÚ) č. 885/2014 z  13. augusta 2014 , ktorým sa stanovujú osobitné podmienky uplatniteľné na dovoz ibišteka jedlého a listov karí z Indie a ktorým sa zrušuje vykonávacie nariadenie (EÚ) č. 91/2013  Text s významom pre EHP

text:
               14.8.2014

               SK

               Úradný vestník Európskej únie

               L 242/20

         VYKONÁVACIE NARIADENIE KOMISIE (EÚ) č. 885/2014
   z 13. augusta 2014,
   ktorým sa stanovujú osobitné podmienky uplatniteľné na dovoz ibišteka jedlého a listov karí z Indie a ktorým sa zrušuje vykonávacie nariadenie (EÚ) č. 91/2013
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (1), a najmä na jeho článok 53 ods. 1 písm. b) bod ii),
   so zreteľom na nariadenie Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá (2), a najmä na jeho článok 15 ods. 5,
   keďže:

               (1)

               V článku 53 nariadenia (ES) č. 178/2002 sa stanovuje možnosť prijať v záujme ochrany ľudského zdravia, zdravia zvierat a životného prostredia vhodné mimoriadne opatrenia Únie, ktoré sa týkajú krmív a potravín dovážaných z tretích krajín v prípade, že sa riziko nedá uspokojivo zvládnuť prostredníctvom opatrení prijatých na úrovni jednotlivých členských štátov.

               (2)

               Nariadením Komisie (ES) č. 669/2009 (3) sa zavádza zvýšená miera úradných kontrol pri dovoze určitých krmív a potravín neživočíšneho pôvodu.

               (3)

               Okrem iného bola na viac ako dva roky v prípade listov karí a na takmer dva roky v prípade ibišteka jedlého z Indie zavedená zvýšená frekvencia úradných kontrol na rezíduá pesticídov pri dovoze.

               (4)

               Výsledky zvýšenej frekvencie kontrol poukazujú na pretrvávajúce časté prípady nedodržania maximálnych hladín rezíduí pesticídov stanovených v právnych predpisoch Únie, pričom viackrát boli zaznamenané veľmi vysoké hladiny. Tieto výsledky svedčia o tom, že dovoz takýchto potravín predstavuje riziko pre ľudské zdravie. Po tomto období zvýšenej frekvencie kontrol na hraniciach Únie nebolo zaznamenané žiadne zlepšenie situácie. Orgány Indie navyše ani napriek výslovnej žiadosti Európskej komisie nepredložili konkrétny a uspokojivý akčný plán na odstránenie týchto chýb a nedostatkov vo výrobných a kontrolných systémoch.

               (5)

               V záujme ochrany ľudského zdravia v Únii bolo potrebné v súvislosti s týmito potravinami z Indie stanoviť dodatočné záruky. Z tohto dôvodu sa vo vykonávacom nariadení Komisie (EÚ) č. 91/2013 (4) stanovilo, že všetky zásielky listov karí a ibišteka jedlého z Indie by preto mal sprevádzať certifikát, v ktorom sa uvádza, že z uvedených produktov sa odobrali vzorky, ktoré boli analyzované na prítomnosť rezíduí pesticídov, a že sa zistilo, že sú v súlade s právnymi predpismi Únie.

               (6)

               S cieľom zabezpečiť pri dovoze na úrovni Únie efektívnu organizáciu a určitý stupeň jednotnosti kontrol na prítomnosť aflatoxínov v určitých krmivách a potravinách z určitých tretích krajín je vhodné, aby všetky krmivá a potraviny z tretích krajín podliehali osobitným podmienkam vzhľadom na prítomnosť aflatoxínov v rámci jedného nariadenia. Preto by sa ustanovenia týkajúce sa arašidových orieškov z Indie a Ghany a melónových semien z Nigérie mali integrovať do jedného nariadenia s ustanoveniami, ktoré boli stanovené v nariadení Komisie (ES) č. 1152/2009 (5).

               (7)

               S cieľom zabezpečiť na úrovni Únie efektívnu organizáciu a určitý stupeň jednotnosti kontrol pri dovoze je vhodné v tomto nariadení stanoviť kontrolné postupy pre fyzické kontroly rezíduí pesticídov na listoch karí a na ibišteku jedlom z Indie, ktoré sú rovnocenné s existujúcimi opatreniami podľa nariadenia (ES) č. 669/2009.

               (8)

               Odber vzoriek zo zásielok a ich analýza by sa mali vykonávať v súlade s príslušnými právnymi predpismi Únie. Maximálne hladiny rezíduí pesticídov sú stanovené v nariadení Európskeho parlamentu a Rady (ES) č. 396/2005 (6). Ustanovenia o odbere vzoriek na účely úradnej kontroly rezíduí pesticídov sú stanovené v smernici Komisie 2002/63/ES (7).

               (9)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Rozsah pôsobnosti
   1.   Toto nariadenie sa uplatňuje na zásielky týchto potravín, ktoré patria pod kódy KN a klasifikácie TARIC, ako sa uvádza v prílohe I:

               a)

               ibištek jedlý (potraviny, čerstvé a mrazené) pochádzajúci alebo odoslaný z Indie;

               b)

               listy karí (potraviny, byliny) pochádzajúce alebo odoslané z Indie.

         2.   Toto nariadenie sa uplatňuje aj na zložené potraviny, ktoré obsahujú ktorúkoľvek z potravín uvedených v odseku 1 v množstve presahujúcom 20 %.
   3.   Toto nariadenie sa neuplatňuje na zásielky potravín uvedených v odsekoch 1 a 2, ktoré sú určené súkromnej osobe len na osobnú spotrebu a použitie. V prípade pochybností nesie dôkazné bremeno príjemca zásielky.
   Článok 2
   Vymedzenie pojmov
   Na účely tohto nariadenia sa uplatňujú vymedzenia pojmov stanovené v článkoch 2 a 3 nariadenia (ES) č. 178/2002, článku 2 nariadenia (ES) č. 882/2004 a článku 3 nariadenia (ES) č. 669/2009.
   Na účely tohto nariadenia zásielka zodpovedá dávke uvedenej v smernici 2002/63/ES.
   Článok 3
   Dovoz do Únie
   Zásielky potravín uvedených v článku 1 ods. 1 a 2 sa môžu dovážať do Únie len v súlade s postupmi stanovenými v tomto nariadení.
   Zásielky takýchto potravín môžu vstupovať do Únie len cez určené miesto vstupu.
   Článok 4
   Výsledky odberu vzoriek a ich analýzy
   1.   K zásielkam potravín uvedených v článku 1 ods. 1 a 2 sa musia priložiť výsledky odberu vzoriek a ich analýzy vykonaných príslušnými orgánmi krajiny pôvodu alebo krajiny, z ktorej sa zásielka odosiela, v prípade, že uvedená krajina je iná ako krajina pôvodu, s cieľom zabezpečiť súlad s právnymi predpismi Únie týkajúcimi sa maximálnych hladín rezíduí pesticídov v potravinách uvedených v článku 1 ods. 1 písm. a) a b) vrátane zložených potravín, ktoré obsahujú takéto potraviny v množstve presahujúcom 20 %.
   2.   Odber vzoriek uvedený v odseku 1 na účely kontroly rezíduí pesticídov sa musí vykonávať v súlade so smernicou 2002/63/ES.
   Článok 5
   Zdravotný certifikát
   1.   K zásielkam sa musí priložiť aj zdravotný certifikát vyhotovený podľa vzoru uvedeného v prílohe II.
   2.   Zdravotný certifikát vyplní, podpíše a overí oprávnený zástupca príslušného orgánu krajiny pôvodu alebo príslušného orgánu krajiny, z ktorej sa zásielka odosiela, ak je uvedená krajina iná ako krajina pôvodu.
   3.   Zdravotný certifikát sa musí vyhotoviť v úradnom jazyku alebo v jednom z úradných jazykov členského štátu, na území ktorého sa nachádza určené miesto vstupu. Členský štát však môže súhlasiť s vyhotovením zdravotných certifikátov v inom úradnom jazyku Únie.
   4.   Platnosť zdravotného certifikátu je obmedzená na obdobie štyroch mesiacov od dátumu jeho vydania.
   Článok 6
   Identifikácia
   Každá zásielka potravín uvedených v článku 1 ods. 1 a 2 sa označuje identifikačným kódom, ktorý zodpovedá identifikačnému kódu uvedenému vo výsledkoch odberu vzoriek a ich analýzy uvedených v článku 4 a v zdravotnom certifikáte uvedenom v článku 5. Každé jednotlivé vrece alebo iná forma balenia zásielky sa identifikuje uvedeným identifikačným kódom.
   Článok 7
   Oznámenie príchodu zásielok vopred
   1.   Prevádzkovatelia potravinárskych podnikov alebo ich zástupcovia musia príslušným orgánom v určenom mieste vstupu vopred oznámiť predpokladaný dátum a čas fyzického príchodu zásielok potravín uvedených v článku 1 ods. 1 a ods. 2, ako aj charakter danej zásielky.
   2.   Na účely oznámenia príchodu zásielky vopred vyplnia časť I jednotného vstupného dokladu a tento doklad postúpia príslušnému orgánu v určenom mieste vstupu aspoň jeden pracovný deň pred fyzickým príchodom zásielky.
   3.   Pri vypĺňaní jednotného vstupného dokladu v rámci uplatňovania tohto nariadenia prevádzkovatelia potravinárskych podnikov zohľadňujú v prípade potravín uvedených v článku 1 ods. 1 písm. a) a b) tohto nariadenia vrátane zložených potravín, ktoré obsahujú takéto potraviny v množstve presahujúcom 20 %, pokyny k jednotnému vstupnému dokladu uvedené v prílohe II k nariadeniu (ES) č. 669/2009.
   Článok 8
   Úradné kontroly
   1.   Príslušný orgán v určenom mieste vstupu vykoná dokladové kontroly v prípade každej zásielky potravín uvedených v článku 1 ods. 1 a 2 s cieľom zabezpečiť súlad s požiadavkami stanovenými v článkoch 4 a 5.
   2.   Identifikačné a fyzické kontroly potravín uvedených v článku 1 ods. 1 písm. a) a b) a súvisiacich zložených potravín uvedených v článku 1 ods. 2 tohto nariadenia sa vykonávajú v súlade s článkami 8, 9 a 19 nariadenia (ES) č. 669/2009 s frekvenciou stanovenou v prílohe I k tomuto nariadeniu.
   3.   Po ukončení kontrol, príslušné orgány

               a)

               vyplnia príslušné položky v časti II jednotného vstupného dokladu;

               b)

               priložia výsledky odberu vzoriek a ich analýzy vykonaných v súlade s odsekom 2 tohto článku;

               c)

               stanovia referenčné číslo jednotného vstupného dokladu a uvedú ho v ňom;

               d)

               opatria originál jednotného vstupného dokladu pečiatkou a podpíšu ho;

               e)

               vyhotovia kópiu podpísaného a opečiatkovaného jednotného vstupného dokladu, ktorú uchovávajú.

         4.   Originál jednotného vstupného dokladu a originál zdravotného certifikátu musia spolu s priloženými výsledkami odberu vzoriek a ich analýzy uvedenými v článku 4 sprevádzať zásielku počas prepravy až do jej prepustenia do voľného obehu. V prípade povolenia ďalšej prepravy zásielok potravín uvedených v článku 1 ods. 1 a 2, sa na obdobie, kým ešte nie sú známe výsledky fyzických kontrol, na tento účel vydá osvedčená kópia originálu jednotného vstupného dokladu.
   Článok 9
   Rozdelenie zásielky
   1.   Zásielky sa nesmú rozdeľovať, kým sa nevykonajú všetky úradné kontroly a kým príslušné orgány nevyplnia jednotný vstupný doklad, ako sa stanovuje v článku 8.
   2.   V prípade následného rozdelenia zásielky musí byť ku každej časti zásielky počas jej prepravy až po jej prepustenie do voľného obehu priložená overená kópia jednotného vstupného dokladu.
   Článok 10
   Prepustenie do voľného obehu
   Zásielky sa môžu prepúšťať do voľného obehu len potom, čo prevádzkovatelia potravinárskych podnikov alebo ich zástupcovia predložia colným orgánom (fyzicky alebo elektronicky) jednotný vstupný doklad, ktorý príslušný orgán po vykonaní všetkých úradných kontrol riadne vyplnil. Colné orgány prepustia zásielku do voľného obehu len vtedy, ak je v kolónke II.14 jednotného vstupného dokladu uvedené, že príslušný orgán vydal priaznivé rozhodnutie, ktoré je v kolónke II.21 doložené podpisom.
   Článok 11
   Nedodržanie právnych predpisov
   Ak sa úradnými kontrolami zistí, že neboli dodržané príslušné právne predpisy Únie, príslušný orgán vyplní časť III jednotného vstupného dokladu a prijmú sa opatrenia podľa článkov 19, 20 a 21 nariadenia (ES) č. 882/2004.
   Článok 12
   Správy
   Členské štáty predkladajú Komisii každé tri mesiace správu o všetkých analytických výsledkoch úradných kontrol zásielok potravín podľa tohto nariadenia. Uvedená správa sa predkladá v priebehu mesiaca nasledujúceho po každom štvrťroku.
   Správa zahŕňa tieto informácie:

               —

               počet dovezených zásielok,

               —

               počet zásielok, z ktorých sa odobrala vzorka na účely analýzy,

               —

               výsledky kontrol stanovených v článku 8 ods. 2.

         Článok 13
   Náklady
   Všetky náklady vyplývajúce z úradných kontrol vrátane odberu vzoriek, analýzy, skladovania a všetkých opatrení prijatých v nadväznosti na nedodržanie predpisov znášajú prevádzkovatelia potravinárskych podnikov.
   Článok 14
   Zrušenie
   Vykonávacie nariadenie (EÚ) č. 91/2013 sa týmto zrušuje.
   Článok 15
   Nadobudnutie účinnosti
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. augusta 2014

            Za Komisiu

            predseda

         José Manuel BARROSO

      (1)  Ú. v. ES L 31, 1.2.2002, s. 1.

      (2)  Ú. v. EÚ L 165, 30.4.2004, s. 1.

      (3)  Nariadenie Komisie (ES) č. 669/2009 z 24. júla 2009, ktorým sa vykonáva nariadenie Európskeho parlamentu a Rady (ES) č. 882/2004, pokiaľ ide o zvýšenú mieru úradných kontrol pri dovoze určitých krmív a potravín neživočíšneho pôvodu, a ktorým sa mení a dopĺňa rozhodnutie 2006/504/ES (Ú. v. EÚ L 194, 25.7.2009, s. 11).

      (4)  Vykonávacie nariadenie Komisie (EÚ) č. 91/2013 z 31. januára 2013, ktorým sa stanovujú osobitné podmienky uplatniteľné na dovoz arašidových orieškov z Ghany a Indie, ibišteka jedlého a listov karí z Indie a melónových semien z Nigérie a ktorým sa mení a dopĺňa nariadenie Komisie (ES) č. 669/2009 a nariadenie Komisie č. 1152/2009 (Ú. v. EÚ L 33, 2.2.2013, s. 2).

      (5)  Nariadenie Komisie (ES) č. 1152/2009 z 27. novembra 2009, ktorým sa stanovujú osobitné podmienky dovozu určitých potravín z určitých tretích krajín v dôsledku rizika kontaminácie aflatoxínmi a ktorým sa zrušuje rozhodnutie 2006/504/ES (Ú. v. EÚ L 313, 28.11.2009, s. 40).

      (6)  Nariadenie Európskeho parlamentu a Rady (ES) č. 396/2005 z 23. februára 2005 o maximálnych hladinách rezíduí pesticídov v alebo na potravinách a krmivách rastlinného a živočíšneho pôvodu a o zmene a doplnení smernice Rady 91/414/EHS (Ú. v. EÚ L 70, 16.3.2005, s. 1).

      (7)  Smernica Komisie 2002/63/ES z 11. júla 2002, ktorou sa ustanovujú metódy odberu vzoriek Spoločenstva pre úradnú kontrolu rezíduí pesticídov v a na výrobkoch rastlinného pôvodu a živočíšneho pôvodu a ktorá ruší smernicu č. 79/700/EHS (Ú. v. ES L 187, 16.7.2002, s. 30).

      PRÍLOHA I
      Potraviny neživočíšneho pôvodu, na ktoré sa vzťahujú opatrenia stanovené v tomto nariadení:

                  Krmivá a potraviny
                  (plánované použitie)

                  Kód KN (1)

                  Podpoložka TARIC

                  Krajina pôvodu

                  Nebezpečnosť

                  Frekvencia fyzických a identifikačných kontrol (%) pri dovoze

                  Ibištek jedlý

                        (Potraviny – čerstvé a mrazené)

                  ex 0709 99 90

                  20

                  India (IN)

                  Rezíduá pesticídov analyzované multireziduálnymi metódami založenými na GC-MS a LC-MS alebo metódami na stanovenie jednotlivých rezíduí (2)

                  20

                  Listy karí (Bergera/Murraya koenigii)

                        (Potraviny – byliny – čerstvé sušené a mrazené)

                  ex 1211 90 86

                  10

                  India (IN)

                  Rezíduá pesticídov analyzované multireziduálnymi metódami založenými na GC-MS a LC-MS alebo metódami na stanovenie jednotlivých rezíduí (3)

                  20

         (1)  V prípade, že sa majú preskúmať len určité produkty patriace pod niektorý kód KN a v nomenklatúre tovaru nie je tento kód rozčlenený na ďalšie osobitné podpoložky, kód KN je označený ako „ex“.

         (2)  Certifikácia v krajine pôvodu a kontrola pri dovoze vykonaná členskými štátmi na zabezpečenie súladu s nariadením Európskeho parlamentu a Rady (ES) č. 396/2005 z 23. februára 2005 o maximálnych hladinách rezíduí pesticídov v alebo na potravinách a krmivách rastlinného a živočíšneho pôvodu a o zmene a doplnení smernice Rady 91/414/EHS (Ú. v. EÚ L 70, 16.3.2005, s. 1), a to najmä rezíduí: acefátu, metamidofosu, triazofosu, endosulfánu, monokrotofosu, metomylu, tiodikarbu, diafentiurónu, tiametoxámu, fipronilu, oxamylu, acetamipridu, indoxakarbu, mandipropamidu.

         (3)  Certifikácia v krajine pôvodu a kontrola pri dovoze vykonaná členskými štátmi na zabezpečenie súladu s nariadením (ES) č. 396/2005, a to najmä rezíduí: triazofosu, oxydemeton-metylu, chlórpyrifosu, acetamipridu, tiametoxámu, klotianidínu, metamidofosu, acefátu, propargitu, monokrotofosu.

      PRÍLOHA II


title: Vykonávacie nariadenie Komisie (EÚ) č. 955/2014 z  8. septembra 2014 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               9.9.2014

               SK

               Úradný vestník Európskej únie

               L 268/3

         VYKONÁVACIE NARIADENIE KOMISIE (EÚ) č. 955/2014
   z 8. septembra 2014,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. septembra 2014

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  MK

                  76,6

                  ZZ

                  76,6

                  0707 00 05

                  TR

                  123,3

                  ZZ

                  123,3

                  0709 93 10

                  TR

                  124,8

                  ZZ

                  124,8

                  0805 50 10

                  AR

                  175,5

                  BR

                  100,4

                  CL

                  196,7

                  IL

                  182,0

                  TR

                  227,6

                  UY

                  134,4

                  ZA

                  172,8

                  ZZ

                  169,9

                  0806 10 10

                  BR

                  167,7

                  EG

                  167,7

                  TR

                  116,5

                  ZZ

                  150,6

                  0808 10 80

                  BR

                  62,8

                  CL

                  103,3

                  CN

                  120,7

                  NZ

                  119,3

                  US

                  129,1

                  ZA

                  129,9

                  ZZ

                  110,9

                  0808 30 90

                  CN

                  92,5

                  TR

                  123,8

                  XS

                  50,3

                  ZA

                  120,5

                  ZZ

                  96,8

                  0809 30

                  TR

                  135,2

                  ZZ

                  135,2

                  0809 40 05

                  BA

                  34,7

                  MK

                  43,1

                  ZZ

                  38,9

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Rady (EÚ) č. 1151/2011 zo 14. novembra 2011 , ktorým sa vykonáva nariadenie (EÚ) č. 442/2011 o reštriktívnych opatreniach s ohľadom na situáciu v Sýrii

text:
               15.11.2011

               SK

               Úradný vestník Európskej únie

               L 296/3

         VYKONÁVACIE NARIADENIE RADY (EÚ) č. 1151/2011
   zo 14. novembra 2011,
   ktorým sa vykonáva nariadenie (EÚ) č. 442/2011 o reštriktívnych opatreniach s ohľadom na situáciu v Sýrii
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 442/2011 z 9. mája 2011 o reštriktívnych opatreniach s ohľadom na situáciu v Sýrii (1), a najmä na jeho článok 14 ods. 1,
   keďže:

               (1)

               Rada 9. mája 2011 prijala nariadenie (ES) č. 442/2011 o reštriktívnych opatreniach s ohľadom na situáciu v Sýrii.

               (2)

               Vzhľadom na závažnosť situácie v Sýrii a v súlade s vykonávacím rozhodnutím Rady 2011/736/SZBP 14. novembra 2011, ktorým sa vykonáva rozhodnutie Rady 2011/273/SZBP o reštriktívnych opatreniach voči Sýrii (2), by sa do zoznamu osôb, subjektov a orgánov, na ktoré sa vzťahujú reštriktívne opatrenia, uvedeného v prílohe II k nariadeniu (EÚ) č. 442/2011, mali zaradiť ďalšie osoby,

         PRIJALA TOTO NARIADENIE:
   Článok 1
   Osoby uvedené v prílohe k tomuto nariadeniu sa dopĺňajú do zoznamu uvedeného v prílohe II k nariadeniu (EÚ) č. 442/2011.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      V Bruseli 14. novembra 2011

            Za Radu

            predsedníčka

         C. ASHTON

      (1)  Ú. v. EÚ L 121, 10.5.2011, s. 1.

      (2)  Pozri stranu 55 tohto úradného vestníka.

      PRÍLOHA

         Osoby podľa článku 1

                  Priezvisko a meno

                  Identifikačné informácie

                  Dôvody

                  Dátum zaradenia do zoznamu

                  1.

                  Generálmajor Jumah Al-Ahmad

                  Veliteľ jednotiek zvláštneho nasadenia. Zodpovedný za použitie násilia voči protestujúcim v celej Sýrii.

                  14.11.2011

                  2.

                  Plukovník Lu'ai al-Ali

                  Veliteľ sýrskej vojenskej spravodajskej služby, pobočka v Dera'a. Zodpovedný za násilie voči protestujúcim v Dera'a.

                  14.11.2011

                  3.

                  Generálporučík Ali Abdullah Ayyub

                  Zástupca náčelníka generálneho štábu (personál a ľudské zdroje). Zodpovedný za použitie násilia voči protestujúcim v celej Sýrii.

                  14.11.2011

                  4.

                  Generálporučík Jasim al-Furayj

                  Náčelník generálneho štábu. Zodpovedný za použitie násilia voči protestujúcim v celej Sýrii.

                  14.11.2011

                  5.

                  Generál Aous (Aws) ASLAN

                  Narodený v roku 1958

                  Veliteľ práporu v rámci republikánskej gardy. Osoba blízka Maherovi al-ASSADOVI a prezidentovi al-ASSADOVI. Účasť na násilných represiách voči civilnému obyvateľstvu na celom území Sýrie.

                  14.11.2011

                  6.

                  Generál Ghassan BELAL

                  Generál veliaci oddeleniu vojakov v zálohe 4. divízie. Poradca Mahera al-ASSADA a koordinátor bezpečnostných operácií. Zodpovedný za násilné represie voči civilnému obyvateľstvu na celom území Sýrie.

                  14.11.2011

                  7.

                  Abdullah BERRI

                  Riadi milície rodiny BERRIOVCOV. Zodpovedný za provládne milície zapojené do násilných represií voči civilnému obyvateľstvu v ALEPE.

                  14.11.2011

                  8.

                  George CHAOUI

                  Člen sýrskej elektronickej armády. Účasť na násilných represiách a výzva k násiliu voči civilnému obyvateľstvu na celom území Sýrie.

                  14.11.2011

                  9.

                  Generálmajor Zuhair Hamad

                  Zástupca riaditeľa riaditeľstva pre všeobecné spravodajstvo. Zodpovedný za použitie násilia voči protestujúcim v celej Sýrii a za zastrašovanie a mučenie protestujúcich.

                  14.11.2011

                  10.

                  Amar ISMAEL

                  Civilná osoba – šéf sýrskej elektronickej armády (informačná služba pozemného vojska). Účasť na násilných represiách a výzva k násiliu voči civilnému obyvateľstvu na celom území Sýrie.

                  14.11.2011

                  11.

                  Mujahed ISMAIL

                  Člen sýrskej elektronickej armády. Účasť na násilných represiách a výzva k násiliu voči civilnému obyvateľstvu na celom území Sýrie.

                  14.11.2011

                  12.

                  Saqr KHAYR BEK

                  Námestník ministra vnútra. Zodpovedný za násilné represie voči civilnému obyvateľstvu v Sýrii.

                  14.11.2011

                  13.

                  Generálmajor Nazih

                  Zástupca riaditeľa riaditeľstva pre všeobecné spravodajstvo. Zodpovedný za použitie násilia v celej Sýrii a za zastrašovanie a mučenie protestujúcich.

                  14.11.2011

                  14.

                  Kifah MOULHEM

                  Veliteľ práporu v rámci 4. divízie. Zodpovedný za násilné represie voči civilnému obyvateľstvu v Deïr el-Zore.

                  14.11.2011

                  15.

                  Generálmajor Wajih Mahmud

                  Veliteľ 18. obrnenej divízie. Zodpovedný za násilie voči protestujúcim v Homse.

                  14.11.2011

                  16.

                  Bassam SABBAGH

                  Narodený 24. augusta 1959 v Damasku. Adresa: Kasaa, ulica Anwar al Attar, budova al Midani, Damask. Sýrsky pas č.: 004326765, vydaný 2. 11. 2008, platný do novembra 2014.

                  Vedie kanceláriu Sabbagh a spol (Damask), člen Parížskej advokátskej komory. Právny a finančný poradca a správca záležitostí Ramiho Makhloufa a Khaldouna Makhloufa. Spolupracuje s Bacharom al-Assadom pri financovaní realitného projektu v Lattaquié. Poskytuje finančnú podporu režimu.

                  14.11.2011

                  17.

                  Generálporučík Tala Mustafa Tlass

                  Zástupca náčelníka generálneho štábu (logistika a zásobovanie). Zodpovedný za použitie násilia voči protestujúcim v celej Sýrii.

                  14.11.2011

                  18.

                  Generálmajor Fu'ad Tawil

                  Zástupca veliteľa sýrskej spravodajskej služby vojenského letectva. Zodpovedný za použitie násilia v celej Sýrii a za zastrašovanie a mučenie protestujúcich.

                  14.11.2011


title: Vykonávacie nariadenie Komisie (EÚ) č. 722/2013 z  25. júla 2013 o zatriedení určitého tovaru do kombinovanej nomenklatúry

text:
               27.7.2013

               SK

               Úradný vestník Európskej únie

               L 202/6

         VYKONÁVACIE NARIADENIE KOMISIE (EÚ) č. 722/2013
   z 25. júla 2013
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:

               (1)

               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

               (2)

               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

               (3)

               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.

               (4)

               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).

               (5)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa aj naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. júla 2013

            Za Komisiu v mene predsedu

         Algirdas ŠEMETA

            člen Komisie

      (1)  Ú. v. ES L 256, 7.9.1987, s. 1.

      (2)  Ú. v. ES L 302, 19.10.1992, s. 1.

      PRÍLOHA

                  Opis tovaru

                  Zatriedenie
                  (číselný znak KN)

                  Odôvodnenie

                  (1)

                  (2)

                  (3)

                  Koliesko s priemerom približne 20 cm a šírkou približne 5 cm pozostáva z plastového ráfika a plnej plastovej pneumatiky.
                  Ráfik má stredový otvor a guľkové ložisko z uhlíkovej ocele.
                  Koliesko môže byť namontované na rôzne výrobky, ako sú vozíky pre telesne postihnuté osoby, chodítka/rolátory a nemocničné lôžka.

                      (1) Pozri obrázok.

                  3926 90 97

                  Zatriedenie je určené všeobecnými pravidlami 1, 3 b) a 6 na interpretáciu kombinovanej nomenklatúry a znením číselných znakov KN 3926, 3926 90 a 3926 90 97.
                  Zamýšľané hlavné použitie kolieska nie je dané jeho objektívnymi charakteristickými vlastnosťami, pretože je rovnako vhodné napríklad pre tovar položky 8713 (vozíky pre telesne postihnuté osoby), položky 9021 (chodítka/rolátory) a položky 9402 (nemocničné lôžka). Zatriedenie ako časť a súčasť konkrétneho výrobku je preto vylúčené.
                  Koliesko je zložený tovar pozostávajúci z rôznych materiálov (plastu a uhlíkovej ocele). Komponent, ktorý dáva koliesku jeho podstatný charakter, je ráfik vyrobený z plastu, pretože najviac tvorí konštrukciu kolieska.
                  Výrobok sa preto má zatriediť pod číselný znak KN 3926 90 97 ako ostatné výrobky z plastov.

         (1)  Obrázok slúži len na informačné účely.